今日同朋友去左PMQ行下，扮下文青影下相，去之前先醫肚。朋友搵左間中環Coffee Shop，樓上是髮型屋，概念特別就去試試。門口放上餐廳餐牌，見到圖畫已經覺得吸引。用新鮮士多啤梨打成的果汁，入口微酸香甜，感覺清新開胃，旁邊掛上一片橙，健康之選。叫上一客All Day Breakfast。炒蛋轉上芝士奄列，雞蛋煎得半熟入口滑溜，芝士流心芝味突出，非常驚喜。另外加配香腸一條，香腸外層煎得香脆，內裡原來是流心芝士，肉汁豐富配上芝士咸香。